stanford-oval/wikipedia huggingface dataset:
หยอง ลูกหยี
ประวัติ

หยอง หรือ หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (ชื่อจริงว่า : วลัชณัฏฐ์ ประภานันยศอนันต์) เป็นบุตรของคุณพ่อนวลและคุณแม่บุญรอด เกิดเมื่อวันที่ 26 มิถุนายน พ.ศ. 2509 ที่อำเภอชัยบาดาล จังหวัดลพบุรี เพราะความยากจนจึงเรียนจบป.4 และได้มาอาศัยอยู่ที่วัดในวัยเด็กเป็นคนที่อยากดัง อยากเป็นดารา อยากนักร้อง อยากเป็นนักมวยเลยทำทุกวิถีทางเพื่อให้ไปถึงฝันจึงหนีออกจากบ้านมาทำงานตั้งแต่อายุ 13 ปีตั้งแต่เจียระไนพลอยที่อำเภอบ้านหมี่ และซ้อมมวยไปด้วย ภายหลังมาอยู่กรุงเทพทำงานตั้งแต่ส่งน้ำตามโรงแรม ทำงานในโรงกลึงเหล็กและโรงงานกระดาษ ขุดท่อ ลาดยางก่อสร้าง ช่างสี ก่อนจะไปอยู่วงลูกทุ่งแถวซอยบุปผาสวรรค์จนวงหนึ่งเขาก็รับ ให้เป็นเด็กยกของได้ค่าแรงวันละ 20-25 บาทในวง สุพรรณ สันติชัย เขาอยู่วงสุพรรณ สันติชัยอยู่นานก็มาเป็นตลกตามวง ศรชัย เมฆวิเชียร / สายัณห์ สัญญา และ ยอดรัก สลักใจ ภายหลังได้มาอยู่คณะซุปเปอร์บอยก่อนได้ย้ายมาอยู่กับชูษี เชิญยิ้ม / สีหนุ่ม เชิญยิ้มและมาอยู่กับ หม่ำ จ๊กมก ระยะหนึ่งแล้วกลับมาอยู่กับ สีหนุ่ม เชิญยิ้ม อีกระยะหนึ่งก่อนจะออกมาตั้งคณะเป็นของตัวเองโดยมีเอกลักษณ์ของคณะคือมุขการเมือง
หยองเคยร่วมปราศรัยบนเวทีเครือข่ายประชาชนมาแล้วหลายครั้งอีกด้วย หยอง ลูกหยีเริ่มศึกษาต่อการศึกษานอกโรงเรียนเมื่ออายุ 31 ปีและศึกษาต่อปริญญาตรี รัฐศาสตร์การเมืองการปกครอง มหาวิทยาลัยกรุงเทพธนบุรี และปริญญาโท รัฐประศาสนศาตร์ หรือ บริหารรัฐกิจ มหาวิทยาลัยกรุงเทพธนบุรี
สมาชิกในคณะ หยอง ลูกหยี

ยาว ลูกหยี (พ.ศ. 2537 - 2549)
เขมร ลูกหยี (พ.ศ. 2537 - 2549)
จิมมี่ ลูกหยี (พ.ศ. 2537 - 2549) (ปัจจุบันเสียชีวิตแล้ว)
จั๊กจั่น ลูกหยี (พ.ศ. 2537 - 2556)
โย่ง พิจิตร (พ.ศ. 2544 - 2547 / 2551 - 2554)
ประสิทธ์ ลูกหยี (พ.ศ. 2537 - 2550)
นุ มกจ๊ก (พ.ศ. 2541 - 2545)
แหยม ลูกหยี (พ.ศ. 2545 - 2550)
สหัส ลูกหยี (พ.ศ. 2544 - 2549)
แขก ลูกหยี (พ.ศ. 2543 - 2548)
ชูวิทย์ ลูกหยี (พ.ศ. 2554 - ปัจจุบัน)
บุญหลาย เชิญยิ้ม (พ.ศ. 2550 - 2553) (ปัจจุบันเสียชีวิตแล้ว)
ลุงแซม ลูกหยี (พ.ศ. 2550 - ปัจจุบัน)
แครี่ หรือ โก๋ ลูกหยี (พ.ศ. 2549 - ปัจจุบัน)
โปรย ซุปเปอร์โจ๊ก (พ.ศ. 2548 - 2552)
จ๊วด จารบี (พ.ศ. 2555 - 2565)
เซี๊ยะ ติ่มซำ (พ.ศ. 2561 - ปัจจุบัน)
เชษฐ์ เชิญยิ้ม (พ.ศ. 2560 - ปัจจุบัน)
ตู่ ตาหวาน (พ.ศ. 2560 - ปัจจุบัน)
บังเจี๊ยบ สี่ดาว (พ.ศ. 2560 - 2566) (ปัจจุบันเสียชีวิตแล้ว)
บทบาทด้านการเมือง

หยองเคยขึ้นเวทีม็อบ กปปส. และนี่เป็นต้นทุนการเมืองในการประท้วงเมื่อปี 2556-2557 หยองเคยเป็นสมาชิกพรรคประชาธิปัตย์เคยลงสมัคร ส.ส ลพบุรี เขต 4 แต่ไม่ได้รับการเลือกตั้ง โดยปัจจุบันหยองได้ลาออกจากการเป็นสมาชิก พรรคประชาธิปัตย์ และสมัครเป็นสมาชิก พรรคพลังประชารัฐ เดิมมีข่าวว่าจะสมัครว่าที่ผู้สมัคร ส.ส. จังหวัดลพบุรี เขต 4 แต่ปัจจุบันเจ้าตัวได้พักจากวงการเมืองเพื่อเล่นวงการบันเทิงต่อไป
ด้านธุรกิจส่วนตัวหยองได้เปิดร้านก๋วยเตี๋ยวเย็นตาโฟริมถนนสระบุรี-หล่มสัก ช่วงก่อนถึงอีซูซุลำนารายณ์ และเปิดร้านขายลาบอยู่แถวสี่แยกม่วงค่อมปัจจุบันร้านลาบปิดกิจการไปแล้ว รวมไปถึงยังเป็นที่ปรึกษาและบริหารทีมลพบุรี เอฟซี
ในระหว่างการประท้วงในประเทศไทย พ.ศ. 2564 เขาและ เทพ โพธิ์งาม ประกาศจุดยืนสนับสนุนรัฐบาล แม้จะไม่เคยออกมาชุมนุมแต่ก็มีการพูดถึงอยู่หลายครั้งตามข่าว หยองได้ออกมาไลฟ์สดผ่านเฟซบุ๊กส่วนตัว พูดคุยถึงสถาณะการณ์ทางการเมือง โดยในตอนหนึ่งเขาได้แสดงความคิดเห็นกรณี เทพ โพธิ์งาม และ นุ้ย เชิญยิ้ม อีกทั้งได้กล่าวถึง ยุ้ย ญาติเยอะ เขากล่าวว่า เธอหมดยุคไปแล้ว โดยมีลักษณะเชิงต่อว่า เสียดสี และดูหมิ่นกล่าวหาว่า ยุ้ย เป็นนักร้องตกยุค เป็นเหตุทำให้ได้รับความเสียหายเสื่อมเสียชื่อเสียง ถูกดูหมิ่นหรือเกลียดชัง จึงได้เข้าแจ้งความร้องทุกข์กับพนักงานสอบสวนให้ดำเนินคดีกับ หยอง ในข้อหาหมิ่นประมาทด้วยการโฆษณา หรือดูหมิ่นด้วยการโฆษณา
ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2538 | ไอ้บ้าท่าจะบ๊องส์ |  |  |
| 2545 | ผีหัวขาด | หลวงพี่หยอง |  |
| 2546 | หลอน | พิน (ผีโพง-ภาคเหนือ) |  |
| ฅนปีมะ | ไอ้พระ | รับเชิญ |  |
| 2547 | หมอเจ็บ | พี่กุ๊ก |  |
| เดอะโกร๋น ก๊วน กวน ผี | แตงไท |  |  |
| 2550 | โกยเถอะเกย์ | เจ้าอาวาส |  |
| ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง | พระพยอม | รับเชิญ |  |
| 2551 | อีติ๋มตายแน่ | โฆษกมวย | รับเชิญ |
| 2552 | แหยม ยโสธร 2 | เสือหยองลำน้ำยอง | รับเชิญ |
| 2553 | เหน่งกะหน่อย โจรกะโจร | พระ |  |
| 2554 | ฮาศาสตร์ | ตลกเคเฟ |  |
| พระหยอง อาจารย์เหน่ง นักเลงหน่อย | พระหยอง |  |  |
| อีส้มสมหวัง ชะชะช่า | รับเชิญ |  |  |
| ปัญญา เรณู | หลวงพ่อ |  |  |
| 2556 | พี่มาก..พระโขนง | รับเชิญ |  |
| ยังบ๊อง | ออด |  |  |
| ยืมวันเสาร์ คืนเช้าวันจันทร์ | พระ |  |  |
| ดุ ดวล ดิบ | คนขายตั๋วเรือ |  |  |
| 2559 | หลวงพี่แจ๊ส 4G | หลวงพ่อจงรวย |  |
| ป๊าด 888 แรงทะลุนรก | หลวงพี่หยอง |  |  |
| 2560 | ส่ม ภัค เสี่ยน | คนวงเหล้า | รับเชิญ |
| 2561 | ตุ๊ดตู่กู้ชาติ |  |  |
| หลวงพี่แจ๊ส 5G | หลวงพ่อจงรวย | รับเชิญ |  |
| 2562 | หลวงตามหาเฮง | ครูประชา |  |
| สงกรานต์ แสบสะท้านโลกันต์ | พระหยอง |  |  |
| 2563 | พี่นาค 2 | หลวงน้าหยอง |  |
| เลิฟยู โคกอีเกิ้ง | หลวงพ่อ |  |  |
| 2567 | อีสานตุ๊ดซี่ | พ่อของโอเล่ |  |
ละครโทรทัศน์

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2540 | ระเบิดเถิดเทิง ตอน มหาผู้มาใหม่ | ช่อง 5 |  | รับเชิญ |
| 2544 | เขยซ่าส์ พ่อตาแสบ | ช่อง 5 | อาจารย์หมอเสน่ห์ |  |
| 2544 | แม่มดยอดยุ่ง | ช่อง 7 | อาจารย์หมอคง |  |
| 2546 | พุทธานุภาพ | ช่อง 3 | นายตุ่น | รับเชิญ |
| เล่ห์ลับสลับร่าง | ช่อง 3 |  | รับเชิญ |  |
| 2547 | ไอ๊หยา อาตือ | ช่อง 3 | บุญลือ | รับเชิญ |
| 2550 | เพลงรักริมฝั่งโขง | ช่อง 7 |  | รับเชิญ |
| ระเบิดเถิดเทิง | ช่อง 5 |  | รับเชิญ |  |
| 2551 | ผู้การเรือเร่ | ช่อง 3 | ผู้จัดการไอ้ดำ ชื่อสุนัข | รับเชิญ |
| เจาะเวลาหาโก๊ะ | ช่อง 7 | เมืองประทุน |  |  |
| ระเบิดเถิดเทิง ตอน อุบัติโหดเป็นเหตุ | ช่อง 5 |  | รับเชิญ |  |
| 2552 | โก๊ะซ่า ท้ามิติ | ช่อง 7 | เมืองประทุน |  |
| พยัคฆ์ยี่เก | ช่อง 7 | กัง |  |  |
| ระเบิดเถิดเทิง ตอน เจ๊หม่ำ คัมแบ๊ก | ช่อง 5 |  | รับเชิญ |  |
| 2553 | หัวใจรักข้ามภพ | ช่อง 3 |  |  |
| ปอบอพาร์ตเมนต์ | ช่อง 7 | หลวงพ่อน้อย |  |  |
| ระเบิดเถิดเทิง รุ่น 3 ตอน รักสามเศร้า แต่เราสี่คน | ช่อง 7 |  |  |  |
| 2554 | โก๊ะ ๗ | ช่อง 7 | ฮาโตริ |  |
| 2555 | แม่แตงร่มใบ | ช่อง 3 | แห้ว |  |
| มือปราบพ่อลูกอ่อน | ช่อง 3 |  |  |  |
| 2556 | มิสเตอร์บ้านนา | ช่อง 3 | หลวงลุง |  |
| วิวาห์ป่าช้าแตก | ช่อง 8 |  |  |  |
| เรือนกาหลง | ช่อง 7 | หลวงพี่กบ |  |  |
| 2558 | บ้านนี้ผี(ไม่)ปอบ | ช่อง 3 | หลวงตา |  |
| ปาฏิหาริย์รักข้ามขอบฟ้า | ช่อง 3 | พรานโจ๋ |  |  |
| 2559 | นาคี | ช่อง 3 | นายกอ (ปัจจุบัน) / ขุนวัง (อดีต) |  |
| 2560 | นายฮ้อยทมิฬ | ช่อง 7 | หลวงพ่อ | รับเชิญ |
| 2561 | My Hero วีรบุรุษสุดที่รัก   มนตราลายหงส์ | ช่อง 3 | นุ้ย | รับเชิญ |
| 2562 | รักนี้บุญรักษา | ช่อง 7 | หลวงพ่อ | รับเชิญ |
| 2563 | มงกุฎดอกหญ้า | ช่องวัน | สมหวัง เสียงสวรรค์ (พ่อใหญ่) |  |
| นางฟ้าลำแคน | หลวงตา | ช่องวัน |  |  |
| 2564 | มนต์รักหนองผักกะแยง | ช่อง 3 | มานิต พันธุ์วิเศษ |  |
| 2565 | เจ้าสาวยืนหนึ่ง | ช่องวัน | สมัย |  |
| สายลับสะบัดช่อ | ช่อง 3 |  |  |  |
ละครโทรทัศน์ > ซิตคอม

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2546 - 2550 | โคกคูนตระกูลไข่ | ช่อง 3, ช่อง 5 | จำรวย |  |
| 2561 | เป็นต่อ 2018   ตอน พระเก๊, บุญมีแต่กรรมบัง, เทพบุตรขี่ม้าขาว, โอกาสสุดท้าย | ช่องวัน | หลวงพ่อ | รับเชิญ |
มิวสิควีดีโอ

เส้นทางสายปลาแดก ของ คาราบาว (2540) แสดงเป็น เสนาธิการ
พระภรตมุนี

พระภรตมุนี (อักษรเทวนาครี: भरत मुनि) เป็นมหาฤๅษี (มหรรษี) ที่กล่าวถึงว่าเป็นผู้แต่งตำรานาฏยศาสตร์ ผลงานนี้ครอบคลุมถึงละครและการแสดงแบบอินเดียโบราณ โดยเฉพาะละครอินเดียคลาสสิก ภรตมุนีถือเป็นบิดาแห่งรูปศิลปะอินเดีย มีบันทึกว่าตำรานี้เขียนขึ้นในช่วง 200 ปีก่อนคริสต์ศักราชถึง ค.ศ. 200 แต่การประมาณไกลสุดอยู่ที่ 500 ปีก่อนคริสต์ศักราชถึง ค.ศ. 500
ผู้แต่งตำราฟ้อนรำมีชีวิตในช่วงศตวรรษที่ 4 - ศตวรรษที่ 2 ก่อนคริสตกาล เป็นครูนาฏศิลปะผู้รวบรวมท่ารำ (กรณะ) ของพระศิวะ ทั้ง 108 ท่า พระภรตมุนีผู้รจนาคัมภีร์นาฏยศาสตร์ เป็นประโยชน์แก่การศึกษาการฟ้อนรำในอินเดียและประเทศต่าง ๆ ในภาคพื้นเอเชียอาคเนย์
แหล่งข้อมูลอื่น

Bharat Muni; tr. by Manomohan Ghosh (1951). "Natya Shastra (with English Translations)". Asiatic Society of Bengal, Calcutta.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เนเธอร์แลนด์ 
วิชาการ:  CiNii 
อื่น ๆ:  IdRef
อัปสร

ระบำนางอัปสรในปัจจุบัน ในรูปแบบเดียวกันกับภาพสลักปราสาทขอมโบราณ
อัปสร (สันสกฤต: अप्सराः อปฺสราะ, พหูพจน์ अप्सरसः อปฺสรสะ; บาลี: อจฺฉรา) ถือเป็นนางฟ้าจำพวกหนึ่ง แต่ไม่ใช่เทวี บังเกิดขึ้นเมื่อครั้งกวนเกษียรสมุทร เพื่อเอาน้ำอมฤตขึ้นมา ดังความปรากฏในมหากาพย์มหาภารตะของประเทศอินเดีย
คำว่า "อัปสร" นั้น มาจากคำว่า "อัป" (หมายถึง น้ำ) และ "สร" (หมายถึง การเคลื่อนไป) อัปสร จึงหมายถึง ผู้ที่เคลื่อนไปในน้ำ อันเป็นกำเนิดของนาง ทว่าโดยทั่วไป ถือว่านางเป็นชาวสวรรค์
ในเรื่องเล่าของอินเดียมีการกล่าวถึงนางอัปสรไว้มากมาย นับว่าเป็นตัวละครที่สำคัญตัวหนึ่งในเทพปกรณัมของอินเดีย ไม่น้อยไปกว่าเทพเจ้าและชาวสวรรค์อื่น ๆ
ตามเทพปกรณัมฮินดู กล่าวว่าพระพรหมทรงสร้างนางอัปสรขึ้น และเป็นนางบำเรออยู่ในราชสำนักของพระอินทร์ ในคัมภีร์นาฏยศาสตร์ ได้กล่าวถึงนางอัปสรที่สำคัญไว้หลายตนด้วยกัน เช่น มัญชุเกศี, สุเกศี, มิสรเกศี, สุโลจนะ, เสาทมิณี, เทวทัตตะ, เทวเสนะ, มโนรม, สุทาติ, สุนทรี, วิคัคธะ, วิวิธ, พุธ, สุมล, สันตติ, สุนันทา, สุมุขี, มาคธี, อรชุนี, สรลา, เกระลา, ธฤติ, นันทา, สุปุษกลา, สุปุษปมาลา และ กาลภา
นางอัปสรมีอำนาจแปลงกายได้ ทั้งยังมีความสามารถในการขับร้องและเต้นรำเป็นอย่างยิ่ง ในราชสำนักของพระอินทร์มีนางอัปสรอยู่ 26 ตน แต่ละตนมีความสามารถในเชิงศิลปะต่าง ๆ กัน เทียบได้กับตำนานมิวส์ของเทพปกรณัมกรีก
นอกจากนี้ยังมีตำนานกล่าวต่อไปว่า นางอัปสรนั้นเป็นชายาของคนธรรพ์ ซึ่งเป็นนักดนตรีในสวรรค์ โดยนางจะเต้นรำไปตามจังหวะดนตรีที่สามีของตนบรรเลง โดยทั่วไปมีความเชื่อว่านางอัปสรเป็นเครื่องหมายแห่งความเจริญงอกงาม แต่บางถิ่นก็เชื่อว่าอัปสรมีอำนาจแห่งความชั่วร้ายอยู่ด้วย
ในปราสาทนครวัด ประเทศกัมพูชา มีการสลักภาพนางอัปสรไว้มากมาย โดยที่แต่ละรูปมีใบหน้า ท่าทาง และการแต่งกายที่แตกต่างกันไป
ศิลปะวัฒนธรรม > ในประเทศไทย

อัปสร หรือเทพอัปสร (วรรณคดีไทยเขียนว่า อับสร) ในดินแดนของประเทศไทยถูกเผยแผ่เข้ามาตั้งแต่สมัยสุโขทัยสืบเนื่องจากอิทธิพลของไตรภูมิในศาสนาพุทธ ที่มาของคำว่าอัปสรในภาษาไทยได้รับมาจากคำว่า អប្សរា (Âbsâréa) ในภาษาเขมร (ขอมโบราณ) ซึ่งขอมรับมาจากคำว่า अप्सरा (IAST: Apsarā) จากอินเดียอีกทอดหนึ่ง อัปสรตามคติความเชื่อของไทย หมายถึง หญิงสาวที่มีความงดงาม และมีเสน่ห์ แตกต่างจากความเชื่อในศาสนาพราหมณ์ และศาสนาฮินดู ซึ่งอัปสรหมายถึง นางเทพธิดาซึ่งเป็นบาทบริจาริกาหรือผู้รับใช้เทพเจ้าแห่งศาสนสถาน ตามที่ปรากฏในวรรณคดีสันสกฤตว่าเป็นของวิเศษที่เกิดนับล้าน ๆ ตนจากเกษียรสมุทรเมื่อครั้งมีการกวนน้ำทิพย์ (น้ำอมฤต) ในนารายณ์อวตารปางที่ ๒ (กูรมาวตาร) ส่วนพระบาทสมเด็จพระมงกุฎเกล้าเจ้าอยู่หัวได้ทรงแปลความหมายคำว่า นางอัปสร ว่า หมายถึง ผู้กระดิกในน้ำ ซึ่งมาจากพิธีกรรมของการกวนเกษียรสมุทรของเทวดาและยักษ์ เป็นการให้น้ำอมฤตเพื่อหล่อเลี้ยงโลกให้เกิดความชุ่มชื้นอุดมสมบูรณ์แล้วนางอัปสรได้มาเกิดมีชีวิตมากมายและเป็นอมตะ
ศิลปะด้านจิตรกรรมที่เกี่ยวข้องกับอัปสรในดินแดนของประเทศไทย มีการค้นพบลายปูนปั้นประดับเป็นรูปนางอัปสรในท่าร่ายรําเป็นศิลปะลพบุรีแบบขอม พบที่ปราสาทหินพิมายในอุทยานประวัติศาสตร์พิมาย ราวพุทธศตวรรษที่ 16–18 กำหนดอายุปราสาทหินพิมายโดยนายปามังติเอร์ (Parmentier) ผู้เชี่ยวชาญทางสถาปัตยกรรมโบราณชาวฝรั่งเศส และยังพบที่ปราสาทศีขรภูมิ จังหวัดสุรินทร์ ราวพุทธศตวรรษที่ 17 รวมทั้งปราสาทอื่น ๆ ในยุคใกล้เคียงกัน ส่วนนางอัปสรในวรรณกรรมไทยที่เก่าที่สุดพบในวรรณกรรมเรื่อง อนิรุทธ์คำฉันท์ ของศรีปราชญ์ในรัชกาลสมเด็จพระนารายณ์มหาราช ซึ่งมาจากเรื่อง อุณรุท สำนวนกวีเก่าตั้งแต่สมัยอยุธยาตอนกลาง
คำประพันธ์อนิรุทธคำฉันท์ (สำนวนกรุงรัตนโกสินทร์) บางส่วน
| 0 | 1 | 2 |
| --- | --- | --- |
| ๏ แสนสาวอับสรโสภา |  | บมิจงจินดา |
จรคล้ายจรเคลิ้มเกลียดกลาย: 
| 0 | 1 | 2 |
| --- | --- | --- |
| ๏ ตั้งใจจงแต่ดวงสาย |  | สวาทร่วมดั่งตาย |
บคิดคำนึงแกลนกลัว: 
— อนิรุทธคำฉันท์
วิรุณจำบัง

| วิรุญจำบัง |
| --- | --- |
ตัวละครใน รามเกียรติ์
ประติมากรรมวิรุญจำบัง ณ ท่าอากาศยานนานาชาติสุวรรณภูมิ
ข้อมูลตัวละครในเรื่อง
เผ่าพันธุ์: ยักษ์
เพศ: ผู้
ตำแหน่ง: กษัตริย์กรุงจารึก
ครอบครัว: พระยาทูษณ์ (บิดา)
บุตร: วิรุญมุข
สีกาย: มอหมึก
วิรุญจำบัง เป็นโอรสของพญาทูษณ์ กษัตริย์เมืองจารึกองค์ที่ 1 โอรสองค์ที่ 5 ของท้าวลัสเตียนกับนางรัชฎา น้องชายร่วมบิดามารดาของทศกัณฐ์
วิรุญจำบังมีม้าทรงคู่ใจตัวดำปากแดงชื่อ นิลพาหุ ซึ่งสามารถหายตัวได้ทั้งตนและม้า วิรุญจำบังรับอาสาทศกัณฐ์ยกทัพไปทำสงครามกับพระรามและพลวานรซึ่งกำลังมุ่งหน้ามาที่กรุงลงกาเพื่อทวงนางสีดาคืน โดยไปสมทบกับทัพของท้าวสัทธาสูร เจ้าเมืองอัสดง สหายอีกตนของทศกัณฐ์ ซึ่งต่อมาก็ถูกหนุมานฆ่าตาย
เมื่อวิรุญจำบังไปรบ พลยักษ์ถูกพลวานรฆ่าตายหมด วิรุญจำบังผู้เป็นแม่ทัพจึงร่ายเวทย์กำบังตัวเองและม้า เข้าไปสังหารฝ่ายวานรล้มตายเป็นจำนวนมาก พระรามเห็นความไม่ชอบมาพากลจึงตรัสถามพิเภก พิเภกตอบว่า ขณะนี้วิรุญจำบังใช้เวทย์หายตัวเข้ามาในกองทัพ พิเภกถวายคำแนะนำให้พระรามแผลงศรไปฆ่าม้านิลพาหุเสีย เมื่อพระรามแผลงศรพรหมาสตร์ออกไปถูกม้าทรงของวิรุญจำบังตาย วิรุญจำบังเห็นว่าสู้ไม่ได้จึงคิดหนี โดยร่ายเวทย์เสกผ้าโพกศีรษะเป็นหุ่นพยนต์ซึ่งมีรูปกายเหมือนตนไม่ผิดเพี้ยน แล้วหลบหนีไปจนพบนางวานรินทร์ที่ในถ้ำกลางป่า   นางวานรินทร์แนะให้ไปซ่อนตัวอยู่ในฟองน้ำที่นทีสีทันดรฝ่ายพระรามทรงรู้กลศึก แผลงศรเป็นตาข่ายเพชรทำลายรูปนิมิต แล้วสั่งให้หนุมานติดตามไปสังหาร  หนุมานติดตามมาจนได้พบนางวานรินทร์จึงเข้าเกี้ยวพาราสี และทราบว่าเป็นนางฟ้าที่ถูกสาปที่ทำผิด เนื่องจากมีหน้าที่รักษาประทีป แล้วปล่อยให้ประทีปดับ และจะพ้นคำสาปเมื่อได้พบทหารเอกของพระราม เมื่อนางวานรินทร์บอกที่ซ่อนของวิรุณจำบังแล้วจึงส่งนางกลับขึ้นสู่สวรรค์  หนุมานตามไปสังหารวิรุญจำบังได้สำเร็จ
ลักษณะและสี

สีมอหมึก 1 หน้า 2 มือ มงกุฎหางไก่
โอรสธิดา

วิรุญจำบังมีโอรส 1 องค์ชื่อ วิรุญมุข
ราชปะแตน

พระบาทสมเด็จพระจุลจอมเกล้าเจ้าอยู่หัว ทรงสวมฉลองพระองค์แบบราชปะแตน
ราชปะแตน  (เดิมเรียกว่า ราชแปตแตน มาจากคำบาลีผสมอังกฤษว่า Raj pattern แปลว่า แบบหลวง) คือ เครื่องแต่งกายชายไทย ประกอบด้วยเสื้อสูทสีขาว คอตั้งสูง และมีกระดุมห้าเม็ด โจงกระเบน สวมถุงเท้ายาวถึงเข่า และรองเท้าหุ้มส้น
ในเดือนธันวาคม พ.ศ. 2415 พระบาทสมเด็จพระจุลจอมเกล้าเจ้าอยู่หัวเสด็จประพาสอินเดีย ผู้ตามเสด็จแต่งเครื่องแบบเสื้อฝรั่ง เวลาปกติก็เปิดอกผูกเน็กไท แต่นุ่งโจงกระเบนไม่นุ่งกางเกงแบบฝรั่ง ที่เมืองกัลกัตตามีช่างฝีมือดี โปรดเกล้าฯ ให้ตัดฉลองพระองค์ใส่เล่นแบบปิดตั้งแต่คอ มีดุมกลัดตลอด เพื่อไม่ต้องผูกเน็กไท เป็นที่พอพระราชหฤทัย เจ้าพระยาภาสกรวงศ์ (พร บุนนาค) ซึ่งขณะนั้นยังเป็นนายราชานัตยานุหาร ในฐานะราชเลขานุการ ได้ขอพระราชทานพระบรมราชานุญาตคิดชื่อถวายว่า ราชแพตเทิร์น (Raj pattern) แต่ต่อมาเพี้ยนมาเป็น ราชปะแตน
ราชปะแตนเป็นเสมือนเครื่องแบบของข้าราชการพลเรือนไป โดยส่วนมากสวมกับผ้านุ่งโจงสีกรมท่า ผ้านุ่งโจงนั้นเรียกกันสั้น ๆ ว่า ผ้าม่วง บ้างก็ตัดด้วยแพร ผ้าลายบ้าง ต่อมาไม่สวมแต่เฉพาะกับผ้าม่วง หากแต่สวมกับกางเกงแพรด้วยเสื้อราชปะแตนเป็นที่นิยมอยู่นาน จนยุคต้นเปลี่ยนแปลงการปกครอง พ.ศ. 2475 มีประกาศกฎหมายวัฒนธรรม ห้ามนุ่งผ้าม่วง และกางเกงแพร เสื้อราชปะแตนจึงหายไปตั้งแต่นั้น ต่อมาในสมัยที่พลเอก เปรม ติณสูลานนท์ ดำรงตำแหน่งนายกรัฐมนตรี ด้วยแนวคิดของการกำหนดรูปแบบเครื่องแต่งกายไทยให้มีลักษณะเฉพาะแต่ยังเป็นสากล จึงได้ทูลเกล้าฯ ขอพระราชทานแบบจากพระบาทสมเด็จพระเจ้าอยู่หัว ซึ่งก็ได้พระราชทานแบบเสื้อตามที่เคยทรงอยู่บ่อย ๆ โดยเป็นเสื้อสูทคอตั้งที่เรียกกันว่าคอแมนดาริน (Mandarin Collar) หรือคอเหมา (Mao Collar) โดยมี 3 แบบคือ แบบแขนสั้นสำหรับงานกลางวัน แบบแขนยาวสำหรับงานกลางคืน และแบบแขนยาวมีผ้าคาดเอวสำหรับงานที่เป็นทางการ หลังจากนั้นคณะรัฐมนตรีจึงมีมติให้สวมเสื้อพระราชทานนี้แทนชุดสากลนับตั้งแต่วันที่ 26 กันยายน พ.ศ. 2523 แต่ยังมีลักษณะพิเศษเพิ่มเติมแตกต่างจากเสื้อราชปะแตนเดิม คือให้เลือกใช้ผ้าตามแต่ละท้องถิ่น ทำให้ชุดมีสีสันและลวดลายแปลกตากว่าเดิม
สิริมา ไชยปรีชาวิทย์

| สิริมา ไชยปรีชาวิทย์ |
| --- | --- |
เกิด: 12 พฤษภาคม พ.ศ. 2531 (36 ปี) กรุงเทพมหานคร ประเทศไทย
อาชีพ: นักแสดง, ช่างภาพ
ปีที่แสดง: 2549 - ปัจจุบัน
สิริมา ไชยปรีชาวิทย์  (12 พฤษภาคม พ.ศ. 2531 -) นักแสดงและช่างภาพ ชาวไทย
ประวัติ > ชีวิตส่วนตัว

สิริมา ไชยปรีชาวิทย์ มีชื่อเล่นว่า ผ้าป่าน เกิดเมื่อวันพฤหัสบดีที่ 12 พฤษภาคม พ.ศ. 2531 สำเร็จการศึกษาระดับประถมศึกษาและมัธยมศึกษาจากโรงเรียนซางตาครู้สคอนแวนท์ และสำเร็จระดับอุดมศึกษาด้วยเกียรตินิยมอันดับ 1 จากมหาวิทยาลัยกรุงเทพ คณะนิเทศศาสตร์ เอกภาพยนตร์ และมีพี่สาว คือ พิมพ์ลดา ไชยปรีชาวิทย์เป็นนักแสดงในวงการบันเทิง
ประวัติ > สตอเบอรี่ชีสเค้ก

ก้าวแรกในวงการบันเทิงของ ผ้าป่าน สิริมา ไชยปรีชาวิทย์ คือการพิธีกรรายการสตอเบอรี่ชีสเค้ก ร่วมกับ 13 สาวและทุกคนจะใช้ชื่อเล่น ตามด้วยชื่อรายการทำให้คนทั่วไปจำจดชื่อ ผ้าป่าน สตอเบอรี่ชีสเค้ก ผ่านรายการซึ่งออกอากาศทางสถานีวิทยุโทรทัศน์ไทยทีวีสีช่อง​ 3(พ.ศ. 2549)  จนทำให้คนทั่วไปรู้จักและมักจดจำในชื่อ ผ้าป่าน สตอเบอรี่ชีสเค้ก และได้ร่วมแสดงภาพยนตร์เรื่อง มอ ๘ (พ.ศ. 2549) จนทำให้มีผลงานด้านภาพยนตร์โฆษณา และพิธีกรตามาอีกหลายชิ้น เช่น รายการ Cutie Diary ออกอากาศทาง Maxxi Tv (พ.ศ. 2555) จนได้รับบทบาทนางเอกมิวสิกวิดีโอเพลง นักประดาน้ำ ของศิลปปิน TERRA COTTA (พ.ศ. 2553)
ประวัติ > ช่างภาพสตรีทหญิง

นอกจากงานเบื้องหน้า ผ้าป่าน สิริมา ไชยปรีชาวิทย์ เป็นที่รู้จักในฐานะช่างภาพแนวสตรีท หรือช่างภาพสตรีทหญิง อันดับต้นๆ ของประเทศไทย โดยมีนิทรรศการภาพถ่ายเป็นของตัวเองในชื่อว่า NO[W]HERE MAN โดยจัดขึ้นที่เมืองนิวยอร์ก ประเทศสหรัฐอเมริกา และ Danse Macabre หรือ นิทรรศการระบำตันตรา ภาพถ่ายเมืองกาฐมาณฑุ จากประเทศเนปาล (5 มีนาคม – 30 เมษายน พ.ศ. 2559) และผลงานนิทรรศการด้านภาพถ่ายอื่นๆ อีกมากมาย ซึ่งทำให้ สิริมา ไชยปรีชาวิทย์ หรือ ผ้าป่าน เป็นที่รู้จักกันในฐานะช่างภาพสตรีทหญิงอันดับต้นๆ ทั้งในและต่างประเทศอีกด้วย 

 โดยจุดเริ่มต้นของงานถ่ายภาพ ผ้าป่าน สิริมา ได้กล่าวงไว้ว่า “ เริ่มจากการที่เราได้เห็นภาพถ่ายขาว-ดำ มันมาจากความชอบของเราจริงๆไม่ได้มาจากการที่เราอยากเป็นอะไรหรืออยากทำอะไร พอได้เห็นมากๆแล้วเหมือนมีแรงกระตุ้นค่ะ พอถึงจุดๆนึงก็รู้สึกว่าอยากถ่ายทอดออกมาบ้าง ก็เลยเริ่มถ่ายรูปค่ะ ”
รวมถึงงานด้านบรรณาธิการนิตยสาร ผ้าป่าน สิริมา เป็นหัวหน้าบรรณาธิการของนิตยสาร Free copy ภายในชื่อ The Jam Factory Magazine (นิตยสารแจกฟรีทุกวันอาทิตย์แรกของทุกเดือน) แต่ก็ยังไม่ได้ทิ้งงานเบื้องหน้าโดยใน พ.ศ. 2559 ได้รับบทบาทนางเอกมิวสิกวิดีโอในเพลง มนุษย์ลืม ของศิลปินอภิวัชร์ เอื้อถาวรสุข  และมิวสิกวิดีโอเพลง เหตุผลที่ยังหายใจ ของศิลปิน แทนลิปตา ร่วมกับตุ๊กตา จมาพร แสงทอง (พ.ศ. 2560)
ประวัติ > เปิดเวทีสตรีทรุ่นเยาว์

ผ้าป่าน สิริมา ได้ร่วมกับนิตยสาร The Jam Factory และกลุ่ม Street Photo Thailand จัดการประกวดภาพถ่ายสตรีทกลุ่มเยาวชนไทย Young Street Phography Contest 2017 เป็นการประกวดภาพถ่ายแนวสตรีทอาร์ต สำหรับกลุ่มเยาวชนอายุไม่เกิน 25 ปี ผ้าป่าน สิริมา เป็นคณะกรรมการและผู้ดำเนินงาน โดยจัดขึ้นในวันที่ 15 กันยายน 2560
ผลงาน > ผู้ดำเนินรายการโทรทัศน์

สตอเบอรี่ชีสเค้ก ทางช่อง​ 3 ออกอากาศทุกวันอาทิตย์เวลา 09:30-10:30 น. (พ.ศ. 2549-2555)
Wake Club ทางสถานีวิทยุโทรทัศน์กองทัพบก ออกอากาศทุกวันอาทิตย์เวลา 14.05 – 14.55 น. (พ.ศ. 2555)
Young MEA ทางMaxxi Tv (พ.ศ. 2555)
Cutie Diary ทางMaxxi Tv ออกอากาศทุกวันอังคารเวลา 22.30-23.30 น. (พ.ศ. 2555)
ผลงาน > ภาพยนตร์

มอ ๘ (กำหนดฉาย : 11 พฤษภาคม 2549)
ผลงาน > ภาพยนตร์โฆษณา

แป้งจอห์นสัน ตอนหน้าขาวๆ
ทรอส ตอนวิ่งๆ
Internet True ตอนโฆษณา Party
รองเท้า P.S. Junior
One-2-Call
ออเดอร์พิซซ่า
ขนม Dazz Dazz
ไอศกรีมสเวนเซ่นส์
The Greatest Grand Sale 2017 ช้อปสุดฟิน
ผลงาน > มิวสิกวิดีโอ

เพลง นักประดาน้ำ ของศิลปิน TERRA COTTA (พ.ศ. 2553)
เพลง มนุษย์ลืม ของศิลปิน อภิวัชร์ เอื้อถาวรสุข (พ.ศ. 2559)
เพลง เหตุผลที่ยังหายใจ (Still) ของศิลปิน แทน ลิปตา x ตุ๊กตา จมาพร แสงทอง (พ.ศ. 2560)
ผลงาน > นิทรรศการภาพถ่ายเดี่ยว

DANSE MACABRE (พ.ศ. 2559)
NO[W]HERE MAN (พ.ศ. 2556)
ผลงาน > นิทรรศการภาพถ่ายกลุ่ม

Walk on the Wide Side (พ.ศ. 2559)
Bitterman and the Gentle Ladies (พ.ศ. 2558)
Long Long Yala - Halabala (พ.ศ. 2558)
‘LENG’ with or without live (view) (พ.ศ. 2557)
The Other Room’s Exploring The Other’s Life (พ.ศ. 2557)
Long Long Yala (พ.ศ. 2556)
180 YEARS OF FRIENDSHIP U.S. and Thailand relations (พ.ศ. 2556)
โอ..อัมพวานี่หนางามจริงหรือ? (พ.ศ. 2555)
Art Normal (พ.ศ. 2554)
ข้อมูลเพิ่มเติม

http://www.pahparnsirima.com/ เก็บถาวร 2016-07-09 ที่ เวย์แบ็กแมชชีน เว็บไซต์ของ ผ้าป่าน สิริมา ไชยปรีชาวิทย์
https://www.facebook.com/pahparnphoto/ เพจภาพถ่ายของ ผ้าป่าน สิริมา ไชยปรีชาวิทย์
https://www.facebook.com/pahparnfanclub/ เพจแฟนคลับของ ผ้าป่าน สิริมา ไชยปรีชาวิทย์ (จัดทำโดยแฟนคลับ)
http://www.streetphotothailand.com/SirimaChaipreechawit ประวัติ ผ้าป่าน สิริมา (จากเว็บไซต์ streetphotothailand)
นกการเวก (เทพปกรณัม)

สำหรับความหมายอื่น ดูที่ การเวก
สำหรับภาพยนตร์ ดูที่ ปักษาวายุ
ประติมากรรมรูปนกการเวกตามศิลปะจีน ยุคเซี่ยตะวันตก
นกการเวก หรือ ปักษาวายุภักษ์ (แปลว่า "นกกินลม"; สันสกฤต: कलविङ्क, อักษรโรมัน: kalaviṅka)  เป็นนกในเทพปกรณัมของตะวันออก ปรากฏในป่าหิมพานต์ เรียกกันอีกชื่อหนึ่งในวรรณคดีเรื่อง ไตรภูมิพระร่วงว่า นกกรวิค อธิบายว่า บินได้สูงเหนือเมฆ มีเสียงไพเราะยิ่งนัก สัตว์ทุกชนิดเมื่อได้ยินแล้วจะต้องหยุดฟัง นอกจากนี้ยังปรากฏมีมาในพระบาลีว่าเสียงของพระพุทธเจ้านั้นเหมือนเสียงพรหม แจ่มใสชัดเจน อ่อนหวาน สำเนียงเสนาะ ไม่แตก ลึกซึ้ง มีกังวาลไพเราะและเหมือนเสียงนกการเวก ส่วนอาหารของนกการเวกนั้น มีกล่าวไว้ในคัมภีร์ปัญจสุทนีว่า นกการเวก กินน้ำมะม่วงสุกเป็นอาหาร แต่โดยที่นกชนิดนี้หายากหลงเข้าใจกันแต่ว่าอยู่บนท้องฟ้ากินลมเป็นอาหาร ตามวรรณคดีไตรภูมิพระร่วงนั้น กล่าวว่าขนนกการเวกนั้นเป็นที่ต้องการเพราะกลายเป็นทองคำได้
ตราปักษาวายุภักษ์

นกการเวก หรือ ปักษาวายุภักษ์ ถูกใช้เป็นตราสัญลักษณ์ของกระทรวงการคลังของไทย โดยใช้มาตั้งแต่รัชสมัยรัชกาลที่ 5 โดยมีที่มาจากขนหางของนกปักษาสวรรค์จากอินโดนีเซีย  ที่ประดับบนพระมาลา ที่ได้มาจากชาวอังกฤษที่ทูลเกล้าถวายตั้งแต่ครั้งรัชกาลที่ 4 และถูกใช้มาจนถึงปัจจุบัน
นกการเวกแบบเอเชียตะวันออก

ในแถบเอเชียตะวันออก เช่น จีน หรือ ญี่ปุ่น ก็มีความเชื่อเรื่องนกการเวกเช่นเดียวกัน โดยนกการเวกในความเชื่อของประเทศภูมิภาคแถบนี้ คือ เป็นสัตว์อมตะไม่มีวันตาย ปรากฏในตำนานพุทธศาสนา มีศีรษะเป็นมนุษย์ แต่มีลำตัว ปีก และขนหางเป็นนก คล้ายกับกินรี
ดูเพิ่ม

ฟีนิกซ์
หงส์แดง
อรุชา โตสวัสดิ์

| อรุชา โตสวัสดิ์ |
| --- | --- |
ชื่อเกิด: อรุชา โตสวัสดิ์ 
ชื่ออื่น: รัตนบัลลังก์ โตสวัสดิ์
เกิด: 22 กันยายน พ.ศ. 2522 (45 ปี) อำเภอวานรนิวาส จังหวัดสกลนคร ประเทศไทย
ส่วนสูง: 180 เซนติเมตร
อาชีพ: นักแสดง พิธีกร
ปีที่แสดง: พ.ศ. 2548–ปัจจุบัน
ผลงานเด่น: นรสิงห์ - นรสิงห์  เมฆ - เพื่อน...กูรักมึงว่ะ  เสือทับ - เสือสั่งฟ้า  เจ้าคะนอง (พระอุปราชหอหน้า) - เพลิงพระนาง
สังกัด: กันตนา
อรุชา โตสวัสดิ์ (เกิด 22 กันยายน พ.ศ. 2522) ชื่อเล่น เอ เป็นนักแสดงและพิธีกรชาวไทย
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2555 | เสน่ห์รักภูตสาว | ดนตร์ |  |
| 2558 | เทพบุตรสุดเวหา | วรงค์ | รับเชิญ |
| 2559 | วิมานเมขลา | เทิด |  |
| 2559 | ทายาทอสูร | เจ้าโขน |  |
| 2559 | ดาวหลงฟ้า ภูผาสีเงิน | ซีนอน |  |

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2551 | เกาะมหัศจรรย์ | เคน |  |
| 2551 | เย้ยฟ้าท้าดิน | ด.ต.ศักดา |  |
| 2551 | มนตราแห่งรัก | ปรีติ |  |
| 2552 | นิทานทะลุมิติ |  |  |
| 2553 | มนตราแห่งรัก | ปรีติ |  |
| 2553 | ตลาดไม่ขาดรัก (ละครซิทคอม) | อัครเดช |  |
| 2554 | เสือสั่งฟ้า | เสือทับ |  |
| 2554 | วิวาห์ ฮาเฮ (ละครซิทคอม) | เอก | ตอน คู่รัก...โลเล (รับเชิญ) |
| 2555 | ปิ่นอนงค์ | ธีระ |  |
| 2556 | เสือสั่งฟ้า 2 พยัคฆ์ผยอง | เสือทับ |  |
| 2556 | ร้อยเล่ห์เสน่ห์ลวง | เชิด |  |
| 2556 | มายาสีมุก | วัฒนา |  |
| 2556 | ยมบาลเจ้าขา | เอก | ตอน...ปม (รับเชิญ) |
| 2557 | สุสานคนเป็น | จง |  |
| 2557 | หัวใจเถื่อน | จอน ทองอร่าม |  |
| 2557 | ล่ารักสุดขอบฟ้า | สุเทษ |  |
| 2557 | รักเต็มบ้าน | โจร | ตอน...ร้อยตำรวจเอก (รับเชิญ) |
| 2558 | ลูกผู้ชายพันธุ์ดี 3 | หน้ากากทอง | ตอน ยามรณะ (รับเชิญ) |
| 2558 | บ้านทรายทอง | อาจารย์ใหญ่บุญล้อม พิศิษฐ์วิทยา |  |
| 2559 | อตีตา | นายทองเหม็น |  |
| 2559 | ผักบุ้งกับกุ้งนาง | ไอ้โต |  |
| 2559 | เพชรตัดเพชร | เชง |  |
| 2559 | ลูกตาลลอยแก้ว | ผู้ช่วยช่างภาพ |  |
| 2560 | เพลิงพระนาง | เจ้าคะนอง (พระอุปราชหอหน้า) |  |
| 2560 | ฟ้ามีตา ตอน ซิ่งฝ่านรก | อ๋อ | ละครสั้นรายการ |
| 2560 | เหนี่ยวหัวใจสุดไกปืน | ร้อยโท ฐิติ | ละครชุด ภารกิจรัก |
| 2560 | มือปราบเจ้าหัวใจ | ร้อยโท ฐิติ | ละครชุด ภารกิจรัก |
| 2561 | ฟ้ามีตา ตอน วันปีใหม่...สนุกกันแต่พอดี | ชาย | ละครสั้นรายการ |
| 2561 | สายโลหิต | พระเจ้าอลองพญา |  |

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2552 | The Gang พลพรรครักแผ่นดิน | ครูตรัยคุณ (ตรัย) |  |
| 2556 | ศีล 5 คนกล้าท้าอธรรม | พีค (รับเชิญ) | ตอน...ตายหมู่ |
| 2557 | เซน...สื่อรักสื่อวิญญาณ | ปาล์ม (รับเชิญ) | ตอน...คู่เวรกรรม |
ละครโทรทัศน์ทั้งหมดด้านล่างนี้ออกอากาศทางช่อง 8
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2562 | ดงผู้ดี |  | รับเชิญ |
ละครโทรทัศน์ทั้งหมดด้านล่างนี้ออกอากาศทางไอทีวี และ ไทยพีบีเอส
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2548-2549 | นรสิงห์ | นรสิงห์ |  |
| 2550-2551 | นะโมฮีโร่ผู้น่ารัก |  |  |
| 2551 | รายากูนิง |  | ออกญา |
ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2557-2558 | สงครามนางงาม | เดชา ก่อศิลา (โก๊ะ) |  |
| 2559 | เพื่อเธอ | ถวิล บุญวงศ์ (หวิน) |  |
| 2559 | เพชฌฆาตดาวโจร | ศักดา |  |

ละครโทรทัศน์ทั้งหมดด้านล่างนี้ออกอากาศทางพีพีทีวี
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2559 | หมอผี (ละครโทรทัศน์) | ปิ๊ก (รับเชิญ) | ตอน ปู่โสมเฝ้าทรัพย์ |